Na temelju članka 47. stavaka 2. i 4. Zakona o zaštiti pučanstva od zaraznih bolesti 
(,Narodne novine“, br. 79/07., 113/08., 43/09., 130/17., 114/18., 47/20., 134/20. | 
143/21.) te članka 22.a Zakona o sustavu civilne zaštite (,Narodne novine“, br. 82/15., 
1 18/18., 31/20. i 20/21.), Stožer civilne zaštite Republike Hrvatske, 24. siječnja 2022., 
donosi 


ODLUKU 


o izmjeni i dopunama Odluke o uvođenju posebne sigurnosne mjere 
koju su zdravstvene ustanove, trgovačka društva koja obavljaju 
zdravstvenu djelatnost i privatni zdravstveni djelatnici obvezni 

provoditi prilikom prijema pacijenata 


U Odluci o uvođenju posebne sigurnosne mjere koju su zdravstvene ustanove, 
trgovačka društva koja obavljaju zdravstvenu djelatnost i privatni zdravstveni djelatnici 
obvezni provoditi prilikom prijema pacijenata (,Narodne novine“, br. 105/21. i 108/21.) 
naziv Odluke mijenja se i glasi: 


Odluka o uvođenju posebne sigurnosne mjere obveznog predočenja dokaza o 
testiranju, cijepljenju ili preboljenju zarazne bolesti COVID-19 prilikom prijema 
pacijenata u prostorima zdravstvenih ustanova, trgovačkih društava koja obavljaju 
zdravstvenu djelatnost i privatnih zdravstvenih djelatnika . 


lI. 
Iza točke I. dodaje se točka |.a, koja glasi: 


La 


Zdravstvene ustanove, trgovačka društva koja obavljaju zdravstvenu djelatnost i 
privatni zdravstveni radnici iz točke I. ove Odluke nositelji su zdravstvene djelatnosti 
od interesa za Republiku Hrvatsku koja se obavlja kao javna služba te se u smislu 
zakona koji uređuje zaštitu pučanstva od zaraznih bolesti i ove Odluke smatraju 
javnopravnim tijelima (u daljnjem tekstu: pružatelji zdravstvene zaštite), a zakonski 
zastupnik pružatelja zdravstvene zaštite odgovornom osobom, 


III. 
Iza točke III. dodaje se točka Ili.a, koja glasi: 


»iH.a 


Pacijentima, osobama u pratnji pri porodu, roditeljima/skrbnicima koji borave u 
smještaju s djecom te osobama koje dolaze u pratnji pacijenata i u posjete 
hospitaliziranim pacijentima iz točke I. ove Odluke, koji ovlaštenoj osobi pružatelja 
zdravstvene zaštite odbiju predočiti na uvid EU digitalnu COVID potvrdu ili drugi 
odgovarajući dokaz o testiranju, cijepljenju ili preboljenju zarazne bolesti COVID-19, a 
prema ovoj Odluci su to obvezni učiniti, nije dozvoljeno ući u prostore pružatelja 
zdravstvene zaštite, osim u slučajevima i na način propisan u točki Il. stavku 2. ove 
Odluke. 


Ako u slučaju iz stavka 1. ove točke ne osigura provedbu posebne sigurnosne mjere 
predočenja EU digitalne COVID potvrde ili drugog odgovarajućeg dokaza o testiranju, 
cijepljenju ili preboljenju zarazne bolesti COVID-19, odgovorna osoba iz točke I.a ove 





Odluke podliježe prekršajnoj odgovornosti sukladno zakonu kojim se uređuje zaštita 
pučanstva od zaraznih bolesti. 


U smislu ove Odluke, smatra se da odgovorna osoba nije osigurala provedbu posebne 
sigurnosne mjere iz stavka 2. ove točke ako je izrijekom odbila osigurati njezino 
provođenje ili je to učinila prešutno na način da je: 


— propustila odrediti jednu ili više osoba za neposrednu provedbu posebne 
sigurnosne mjere obveznog predočenja dokaza o testiranju, cijepljenju ili 
preboljenju zarazne bolesti COVID-19 prije ulaska u prostore pružatelja 
zdravstvene zaštite, ili 


— propustila osigurati, to jest organizirati i naložiti da osoba određena za neposrednu 
provedbu posebne sigurnosne mjere obveznog predočenja dokaza o testiranju, 
cijepljenju ili preboljenju zarazne bolesti COVID-19 bez odgode prijavi njoj | 
nadležnom tijelu ulazak u prostore pružatelja zdravstvene zaštite osobe koja je 
odbila predočiti dokaz, ali je suprotno zabrani ušla u te prostore.“ 


IV. 


Ova Odluka zajedno s obrazloženjem objavit će se na mrežnoj stranici Ravnateljstva 
civilne zaštite na kojoj se objavljuju odluke Stožera civilne zaštite Republike Hrvatske 
za sprječavanje širenja zaraze  koronavirusom, na adresi: https://civilna- 


zastita.gov.hr/fodluke-stozera-civilne-zastite-rh-za-sprecavanje-sirenja-zaraze- 
koronavirusom/2304. 


V. 
Ova Odluka objavit će se u ,Narodnim novinama“, a stupa na snagu 25. siječnja 2022. 


KLASA: 810-06/20-01/7 
URBROJ: 511-01-300-22-484 
Zagreb, 24. siječnja 2022. 


NAČELNIK STOŽERA 
POTPREDSJEDNIK VLADE 
| MINISTAR UNUTARNJIH POSLOVA 


c 
dr. sc. Davor Božinović 





Dostaviti: 


1. Operativnom centru Civilne zaštite, \ 
na daljnju dostavu 


2. Pismohrani 


OBRAZLOŽENJE 


U skladu s točkom 13. rješenja Ustavnog suda broj: U-1-5781/2021 i dr. od 21. prosinca 
2021. (www.usud.hr), Stožer civine zaštite Republike Hrvatske u suradnji Ss 
Ministarstvom zdravstva i Hrvatskim zavodom za javno zdravstvo daje obrazloženje 
Odluke o izmjenama i dopunama Odluke o uvođenju posebne sigurnosne mjere koju 
su zdravstvene ustanove, trgovačka društva koja obavljaju zdravstvenu djelatnost i 
privatni zdravstveni djelatnici obvezni provoditi prilikom prijema pacijenata (,Narodne 
novine“, br. 105/21. i 108/21). 


1. Stožer civilne zaštite Republike Hrvatske (u daljnjem tekstu: Stožer civilne 
zaštite) donio je 28. rujna 2021. Odluku o uvođenju posebne sigurnosne mjere koju su 
zdravstvene ustanove, trgovačka društva koja obavljaju zdravstvenu djelatnost i 
privatni zdravstveni djelatnici obvezni provoditi prilikom prijema pacijenata. Odluka je 
donesena na temelju članka 47. Zakona o zaštiti pučanstva od zaraznih bolesti 
(,Narodne novine“, br. 79/07., 113/08., 43/09., 130/17., 114/18., 47/20. i 134/20.; u 
daljnjem tekstu: ZoZPZB:79/07-134/20) u vezi s odgovarajućim prijelaznim odredbama 
dviju zakonskih novela iz 2020., te članka 22.a Zakona o sustavu civilne zaštite 
(,Narodne novine“ broj 82/15., 118/18., 31/20. i 20/21.). Objavljena je u ,Narodnim 
novinama“, br. 105/21., a stupila je na snagu 4. listopada 2021. Stožer civilne zaštite 
donio je 5. listopada 2021. Odluku o izmjeni Odluke o uvođenju posebne sigurnosne 
mjere koju su zdravstvene ustanove, trgovačka društva koja obavljaju zdravstvenu 
djelatnost i privatni zdravstveni djelatnici obvezni provoditi prilikom prijema pacijenata. 
Objavljena je u ,Narodnim novinama“, br. 108/21., a stupila je na snagu 7. listopada 
2021. (u daljnjem tekstu: Odluka o COVID-dokazu prilikom prijema pacijenata). 


2. Sukladno članku 47. stavku 2. Zakona o zaštiti pučanstva od zaraznih bolesti 
(,Narodne novine“, br. 79/07., 113/08., 43/09., 130/17., 114/18., 47/20., 134/20 i 
143/21.; u daljnjem tekstu: ZoZPZB), ministar zdravstva, na prijedlog Hrvatskog 
zavoda za javno zdravstvo, može narediti posebne sigurnosne mjere za zaštitu 
pučanstva od zaraznih bolesti kolere, kuge, virusnih hemoragijskih groznica, žute 
groznice, bolesti COVID-19 uzrokovane virusom SARS-CoV-2 i drugih. Nadalje, ako 
su ispunjene pretpostavke iz članka 47. stavka 4. ZoZPZB-a, sigurnosne mjere može 
narediti i Stožer civilne zaštite u suradnji s Ministarstvom zdravstva i Hrvatskim 
zavodom za javno zdravstvo. S obzirom na to da je Svjetska zdravstvena organizacija 
11. ožujka 2020. proglasila pandemiju, a da je isti dan u Republici Hrvatskoj proglašena 
| epidemija zarazne bolesti COVID-19 uzrokovane virusom SARS-CoV-2, koja traje | 
danas, ispunjene su zakonske pretpostavke da odluke iz članka 47. stavaka 1. do 3. 
ZoZPZB-a donosi i Stožer civilne zaštite. S druge strane, članak 22.a Zakona o sustavu 
Civilne zaštite izrijekom obvezuje Stožer civilne zaštite da donosi odluke kojima se 
naređuju sigurnosne mjere jer pandemija/epidemija zarazne bolesti COVID-19 
predstavlja stanje koje se nije moglo predvidjeti i na koje se nije moglo utjecati, a koje 
ugrožava život i zdravlje građana te gospodarsku aktivnost uzrokujući znatnu 
gospodarsku štetu. Stoga je pandemijafepidemija zarazne bolesti COVID-19 dovela 
do nastupa posebnih okolnosti u kojima je Stožer civilne zaštite — na temelju članka 
22.a Zakona o sustavu civilne zaštite u vezi s člankom 47. stavkom 4. ZoZPZB-a — ne 
samo ovlašten, nego i obvezan donositi takve odluke. 








3. Stožer civilne zaštite donosi odluke kojima se naređuju sigurnosne mjere za 
zaštitu pučanstva od zaraznih bolesti pod neposrednim nadzorom Vlade Republike 
Hrvatske (članak 47. stavak 4. ZoZPZB-a). Vlada Republike Hrvatske Ustavom je 
obvezana, između ostaloga, da ,brine o gospodarskom razvitku zemlje“ (članak 110. 
alineja 7. Ustava). U uvjetima pandemije/epidemije, to znači da je nužno neprekidno 
uravnoteživati sigurnosne mjere, koje Stožer civilne zaštite naređuje radi zaštite 
pučanstva te sprječavanja i suzbijanja zarazne bolesti, s potrebama gospodarstva, 
kako bi naložene sigurnosne mjere uzrokovale što manju gospodarsku štetu 
nositeljima gospodarskih aktivnosti i nacionalnom gospodarstvu kao cjelini. Ta obveza 
neprekidnog uravnoteživanja dvaju temeljnih ustavnih dobara (života i zdravlja ljudi, s 
jedne strane i gospodarskog razvitka države, s druge strane), koja se u uvjetima 
dugotrajnih globalnih pandemija/epidemija međusobno sukobljavaju, suprotstavljaju i 
uzajamno potiru, nije epidemiološke naravi. Ona je političke naravi. Zato je to ustavna 
obveza Vlade Republike Hrvatske. 


4. ZOoZPZB i Zakon o civilnoj zaštiti pružaju opći zakonodavni model upravljanja 
krizom nastao kao odgovor na pandemiju/epidemiju uzrokovanu virusom SARS-CovV- 
2 koju obilježavaju brze i nepredvidive promjene te stalna opasnost od 
eksponencijalnog rasta oboljelih (što dobro pokazuje porast oboljelih tijekom siječnja 
2022. uslijed pojave i širenja omikrona), a time i opasnost od urušavanja zdravstvenog 
sustava kao najvažnije javne službe u uvjetima epidemije. Opisani institucionalni 
model omogućuje brzu provedbu i ostvarenje dvaju temeljnih načela djelovanja | 
odlučivanja tijekom globalnih pandemija/nacionalnih epidemija. To su načelo 
djelotvornosti (učinkovitosti) i načelo razmjernosti. Taj zakonodavni model ,osigurava 
da poduzete mjere postižu zadane legitimne ciljeve (u prvom redu, zaštitu života i 
zdravlja ljudi), ali da te mjere, kao i njihov intenzitet, istodobno budu takve da strogo 
odgovaraju potrebama danog trenutka te traju samo dok to okolnosti zahtijevaju, kako 
bi Ustavom zajamčene slobode i prava građana u svakom trenutku bili ograničeni 
samo u mjeri koja je nužna i koja odgovara naravi potrebe za njihovim ograničenjem.“ 
(P.Z. 230/2021).! 


5. Posebna sigurnosna mjera naređena Odlukom o COVID-dokazu prilikom 
prijema pacijenata sastoji se u obvezi zdravstvenih ustanova, trgovačkih društava koja 
obavijaju zdravstvenu djelatnost i privatnih zdravstvenih djelatnika (u daljnjem tekstu: 
pružatelji zdravstvene zaštite) da od pacijenata i drugih osoba prilikom njihova prijema 
odnosno ulaska u prostore zahtijevaju predočenje EU digitalne COVID potvrde ili 
odgovarajućeg drugog dokaza o testiranju, cijepljenju il: preboljenju zarazne bolesti 
COVID-19 (u daljnjem tekstu: COVID-dokaz) (točka I. stavak 1. Odluke), odnosno u 
obvezi pacijenata i drugih osoba da im COVID-dokaz predoče (točka I. stavci 2. i 3. 
Odluke), pri čemu se u Odluci taksativno određuje i što se smatra ,drugim 
odgovarajućim dokazom" (točka IV. Odluke). S obzirom na to da je riječ o posebnim 
skupinama pacijenata za koje je planirana hospitalizacija ili dijagnostičko-terapijski 
zahvat koji generira aerosol i sl. (točka Ii. stavak 2. Odluke) i s njima povezanim 
osobama, u Odluci se također propisuju iznimke od obveze predočenja COVID-dokaza 
(točka II. stavci 2. 1 3. i točka III. stavci 2. i 3.). 


! Prijedlog zakona o izmjenama i dopunama Zakona o zaštiti pučanstva od zaraznih bolesti, s 
Konačnim prijedlogom zakona — P.Z. br. 230, KLASA: 022-03/21-01 /146 URBROJ: 65-21-02 od 
2. prosinca 2021., koji je predsjedniku Hrvatskog sabora podnijela Vlada Republike Hrvatske, 
aktom KLASA: 022-03/21-01/106, URBROJ: 50301-04/12-21-2 od 2. prosinca 2021., str. 3. 











6. Rješenjem broj: U-ll-5571/2021 i dr. od 21. prosinca 2021. (www.usud.nr) 
Ustavni sud nije prihvatio prijedloge za pokretanje postupka za ocjenu suglasnosti s 
Ustavom i zakonom Odluke o COVID-dokazu prilikom prijema pacijenata, ocijenivši da 
je njezin donositelj ,utvrdio sve relevantne čimbenike te odredio mjeru koja je prikladna, 
nužna i razmjerna cilju koji se želi postići, tj. ne predstavlja prekomjeran teret za njezine 
adresate' (točka 16. rješenja). 


7. Hrvatski sabor donio je na 9. sjednici održanoj 15. prosinca 2021. Zakon o 
izmjenama i dopunama Zakona o zaštiti pučanstva od zaraznih bolesti - ZoZPZB (77 
glasova ,za“, 27 ,protiv“). Objavljen je u ,Narodnim novinama“, br. 143/21. Stupio je na 
snagu 25. prosinca 2021. (u daljnjem tekstu: ZID ZoZPZB-a:143/21). Tim je Zakonom 
izmijenjen i dopunjen 20ZPZB:79/07-134/20. 


8. Člankom 2. ZID-a ZoZPZB-a:143/21 izmijenjen je članak 4. ZoZPZB-a:79/07- 
134/20 (u daljnjem tekstu: članak 4. ZoZPZB-a). Njime su u ZoZPZB-u prvi put uređene 
obveze i odgovornosti javnopravnih tijela i odgovornih osoba u javnopravnim tijelima 
za osiguranje provođenja mjera za zaštitu pučanstva od zaraznih bolesti. 


9. Člankom 4. stavkom 1. ZoZPZB-a određeno je da su javnopravna tijela obvezna 
osigurati provođenje mjera za zaštitu pučanstva od zaraznih bolesti propisanih 
ZoZPZB-om te sredstva za njihovo provođenje, kao i stručni nadzor nad provođenjem 
tih mjera. Po tim se zakonskim obvezama javnopravna tijela razlikuju od ostalih pravnih 
i fizičkih osoba koje dođu u situaciju da budu adresati odluka nadležnog tijela kojima 
im se naređuje provedba odnosno osiguranje provedbe pojedine sigurnosne mjere za 
zaštitu pučanstva od zaraznih bolesti (u daljnjem tekstu: poslodavci ili drugi obveznici 
provođenja mjera). Dakle, temeljna je zakonska razlika među njima u tome što se 
poslodavcima nameće pravna obveza osiguranja provedbe samo konkretnih 
sigurnosnih mjera kada im to izrijekom naredi nadležno tijelo posebnom odlukom, dok 
su javnopravna tijela u okviru svoga djelokruga i prostora po sili zakona obvezna 
osigurati provođenje svih odluka nadležnog tijela kojima se propisuju mjere za zaštitu 
pučanstva od zaraznih bolesti, pa i u slučaju kada ih same te odluke na to ne bi 
izrijekom obvezivale. Na to ih obvezuje sam zakon. 


10. — Javnopravnim tijelom smatra se ,zakonodavno, izvršno i sudbeno tijelo državne 
vlasti, tijelo državne uprave i drugo državno tijelo, tijelo jedinice lokalne i područne 
(regionalne) samouprave, pravna osoba koja ima javnu ovlast i pravna osoba koje 
obavlja javnu službu (pružatelj javnih usluga)“ (članak 4. stavak 2. ZoZPZB-a). 


Budući da Zakon o upravnim sporovima (,Narodne novine“ br. 20/10., 143/12., 152/4., 
94/16., 29/17., 110/21.; u daljnjem tekstu: ZUS) pod ,javnopravnim tijelom“ smatra 
tijelo državne uprave i drugo državno tijelo, tijelo jedinice lokalne i područne 
(regionalne) samouprave, pravnu osobu koja ima javnu ovlast i pravnu osobu koja 
obavlja javnu službu (pružatelja javnih usluga)“, mora se zaključiti da se ZID 
Z0ZPZB:143/21 u pitanju definiranja javnopravnog tijela priklonio definiciji iz članka 2. 
stavka 2. ZUS-a. Usporedivo određenje javnopravnih tijela sadržava i Zakon o općem 
upravnom postupku (,Narodne novine“, br. 47/09. i 110/21.; u daljnjem tekstu: ZUP).* 


11. — Odgovornom osobom u javnopravnom tijelu smatra se čelnik tijela državne 
vlasti, čelnik tijela državne uprave, čelnik drugog državnog tijela, župan, gradonačelnik 


2 Razlika je u tome što ZUP ,pravne osobe koje obavljaju javnu službu“, to jest pružatelje javnih 
usluga, ne podvodi pod javnopravna tijela (usp. članak 1. i članak 3. stavak 3. ZUP-a). 














i općinski načelnik i zakonski zastupnik pravne osobe, sukladno posebnim propisima 
(članak 4. stavak 3. ZoZPZB-a). 


U P.Z.-u br. 230/2021 dano je sljedeće obrazloženje pojma ,čelnik tijela državne vlasti“: 
,Čelnikom tijela državne vlasti u smislu ovoga zakona smatraju se osobe koje sukladno 
posebnim propisima upravljaju uredima, odnosno stručnim službama tijela državne 
vlasti i koji u upravljanju njima te u odnosu na zaposlene u njima imaju prava i ovlasti 
čelnika tijela državne uprave sukladno posebnim propisima kojima se uređuju ta 
pitanja. Isto tako, odgovornim osobama u smislu odredbi ovoga zakona smatraju se | 
čelnik tijela državne uprave (ministar, odnosno čelnik državne uprave organizacije), 
čelnik drugog državnog tijela, župan, gradonačelnik i općinski načelnik te zakonski 
zastupnik pravne osobe“ (str. 3. P.Z.-a br. 230/2021). 


12. — Člankom 3. ZID-a ZoZPZB-a: 143/21 dodana je u članku 47. stavku 2. ZoZPZB- 
a:79/07-134/20 nova točka 8.a koja glasi: ,obvezu predočenja dokaza o testiranju, 
cijepljenju ili preboljenju zarazne bolesti radi ulaska u određene prostore,“ (u daljnjem 
tekstu: članak 47. stavak 2. točka 8.a ZoZPZB-a). Propisivanjem obveze predočenja 
dokaza o testiranju, cijepljenju ili preboljenju zarazne bolesti radi ulaska u određene 
prostore dopunila se lista posebnih sigurnosnih mjera izrijekom propisanih u članku 
47. stavku 2. ZoZPZB-a radi sprečavanja i suzbijanja zaraznih bolesti kolere, kuge, 
virusnih hemoragijskih groznica, žute groznice, bolesti COVID-19 uzrokovane virusom 
SARS-CoV-2 i drugih. 


Prema obrazloženju sadržanom u P.Z.-u br. 230/2021, cilj posebne sigurnosne mjere 
obveznog predočenja dokaza o testiranju, cijepljenju ili preboljenju zarazne bolesti radi 
ulaska u određene prostore jest ,onemogućiti ulazak osoba u određene prostore ako 
ne predoče dokaz o testiranju, cijepljenju ili preboljenju zarazne bolesti kako bi se u 
što u većoj mjeri spriječilo daljnje širenje zarazne bolesti“. Sukladno tome, svrha te 
mjere jest zaštita određenih prostora radi otklanjanja odnosno smanjenja mogućnosti 
prenošenja zarazne bolesti u njima. Cilj je da ti prostori ostanu zdravi. 


Radi ostvarenja svrhe i cilja propisane mjere, teret njezine provedbe nameće se svima 
koji se nađu u situaciji da na njih mjera mora biti primijenjena, pri čemu dispozicija 
(pravni imperativ) mjerodavne pravne norme preciznije utvrđuje koga pod time misli. 
To onda podrazumijeva i mogućnost izuzimanja od same mjere pojedinih skupina 
osoba pod pretpostavkama propisanima pravnom normom, ako za to postoje 
relevantni i dostatni razlozi. 


Budući da se ovom Odlukom usklađuje sa ZID-om ZoZPZB-a: 143/21 Odluka o COVID- 
dokazu prilikom prijema pacijenata, što uključuje i njezino usklađivanje sa zakonskim 
uređenjem nove sigurnosne mjere iz članka 47. stavka 2. točke 8.a ZoZPZB-a, pri 
noveliranju Odluke poštovali su se zahtjevi Ustavnog suda Republike Hrvatske, 
sadržani u rješenju broj: U-ll-5417/2021 i dr. od 21. prosinca 2021. (www.usud.hr), ,da 
pri propisivanju mjera za nadzor nad epidemijom/pandemijom ovlašteni donositelj 
propisa (u ovom slučaju Stožer) mora poštovati načelo razmjernosti, osiguravajući da 
je mjera prikladna za zaštitu javnog zdravlja (test prikladnosti), da se ta zaštita nije 
mogla jednako učinkovito postići manje restriktivnom mjerom (test nužnosti), te da je 
mjera razumna, uzimajući u obzir druge suprotstavljene društvene interese i stupanj 
ograničavanja ljudskih prava i temeljnih sloboda (razmjernost stricto sensu). Od 
donositelja mjera očekuje se da na temelju raspoloživih znanstvenih spoznaja koje su 
dostupne u trenutku donošenja novih mjera ili izmjene pojedinih već uvedenih mjera 
razumno može zaključiti da ne postoje manje restriktivne, a jednako učinkovite, mjere 
za zaštitu javnog zdravlja protiv bolesti COVID-19'" (točka 8.). 








13. -— Člankom 4. ZID ZoZPZB-a:143/21 dopunjen je ZoZPZB:79/07-134/20 novim 
člankom 55.a (u daljnjem tekstu: članak 55.a ZoZPZB-a). 


Stavak 1. članka 55.a ZoZPZB-a propisuje sljedeće: ako je uvedena sigurnosna mjera 
obveznog predočenja dokaza o testiranju, cijepljenju ili preboljenju zarazne bolesti radi 
ulaska u određene prostore, onda osobi koja odbije ispuniti propisani uvjet, to jest 
predočiti dokaz o testiranju, cijepljenju ili preboljenju zarazne bolesti, nije dozvoljeno 
ući u te prostore. 


Za razliku od stavka 1. članka 55.a ZoZPZB-a koji obuhvaća sve prostore na koje se 
proteže sigurnosna mjera obveznog predočenja dokaza o testiranju, cijepljenju ili 
preboljenju zarazne bolesti radi ulaska u određene prostore, stavci 2. do 4. novog 
članka 55.a ZoZPZB-a uređuju način provedbe te mjere samo kada je riječ o 
prostorima javnopravnih tijela. Provedbu mjere dužne su osigurati odgovorne osobe u 
javnopravnom tijelu. Također su dužne odrediti jednu ili više osoba za neposrednu 
provedbu mjere. Ako osoba koja želi ući u prostor javnopravnog tijela odbije predočiti 
zatraženi dokaz, a ipak uđe u taj prostor, osoba određena za neposrednu provedbu 
mjere bez odgode prijavljuje događaj odgovornoj osobi u javnopravnom tijelu i 
nadležnoj sanitarnoj inspekciji Državnog inspektorata. 


14. — Člankom 5. ZID-a ZoZPZB-a: 143/21 dopunjen je članak 69. stavak 2. ZoZPZB- 
a:79/07-134/20 novim točkama 9.a i 9.b (u daljnjem tekstu: članak 69. stavak 2. točke 
9.a i 9.b ZoZPZB-a). U tom je zakonskom članku propisano da je sanitarni inspektor 
ovlašten narediti provedbu sigurnosne mjere obveznog predočenja dokaza o 
testiranju, cijepljenju ili preboljenju zarazne bolesti radi ulaska u određene prostore te 
udaljenje osoba iz prostora u koji su ušle protivno toj mjeri. 


15. — Člankom 7. ZID-a ZoZPZB-a:143/21 dopunjen je ZoZPZB:79/07-134/20 novim 
člankom 75.a (u daljnjem tekstu: članak 75.a ZoZPZB-a). Tim je zakonskim člankom 
propisana prekršajna odgovornost odgovorne osobe: ako je mjera obveze predočenja 
dokaza o testiranju, cijepljenju ili preboljenju zarazne bolesti prije ulaska u određene 
prostore uvedena, a odgovorna osoba ne osigura njezinu provedbu, kaznit će se 
novčanom kaznom u propisanom iznosu. 


16. — Zaključno, u slučaju epidemije u kojoj se virus prenosi zrakom (aerosolom), kao 
što je to slučaj s virusom SARS-CoV-2, temeljna pretpostavka za sprječavanje 
oboljenja jest zdrav prostor u kojemu osobe borave i rade. 


Prema intenciji zakonodavca koja se prepoznaje u članku 4. u vezi s člankom 55.a 
stavcima 2. do 4. ZoZPZB-a, naglasak mora biti na zaštiti prostora koji su povezani s 
obavljanjem državnih i samoupravnih poslova te poslova s javnim ovlastima (prostori 
državnih tijela i tijela jedinica iokalne i područne (regionalne) samouprave, prostori 
pravnih osoba s javnim ovlastima), kao i onih koji su povezani s obavljanjem javnih 
službi pružatelja javnih usluga, neovisno o tome je li riječ o društvenim djelatnostima 
(primjerice, prostori u kojima se obavljaju poslovi zdravstva, socijalne skrbi, i dr.) ili je 
riječ o tzv. gospodarskim službama od općeg interesa (primjerice, prostori Hrvatske 
pošte ili prostori HEP-a). Ovom se Odlukom usklađuje Odluka o COVID-dokazu 
prilikom prijema pacijenata s opisanim normativnim okvirom ZID-a ZoZPZB-a: 143/21. 


17. — Usklađenje Odluka o COVID-dokazu prilikom prijema pacijenata sa ZID-om 
ZoZPZB-a:143/21 uključuje izmjenu naziva te dopunu Odluke dvjema novim točkama 
(La1lll.a). U nastavku se obrazlažu izmjene i dopune Odluka o COVID-dokazu prilikom 
prijema pacijenata, po točkama. 














Točka I. ove Odluke (promjena naziva Odluke o COVID-dokazu prilikom prijema 
pacijenata) 


18. — Točkom |I. ove Odluke usklađuje se naziv Odluke o COVID-dokazu prilikom 
prijema pacijenata sa ZID-om ZoZPZB-a: 143/21, tako da se mijenja i glasi: Odluka o 
uvođenju posebne sigurnosne mjere obveznog predočenja dokaza o testiranju, 
cijepljenju ili preboljenju zarazne bolesti COVID-19 prilikom prijema pacijenata u 
prostorima zdravstvenih ustanova, trgovačkih društava koja obavljaju zdravstvenu 
djelatnost i privatnih zdravstvenih djelatnika. 


Ovom se izmjenom u samom nazivu Odluke naznačuje koja je posebna sigurnosna 
mjera njome uvedena. S obzirom na veći broj različitih sigurnosnih mjera koje je Stožer 
civilne zaštite do danas naredio u svojim odlukama, bitno je da se već u nazivu odluke 
jasno naznači na koju se mjeru odnosi svaka pojedina odluka. 


Točka il. ove Odluke (dopuna Odluke o COVID-dokazu prilikom prijema 
pacijenata novom točkom l.a) 


19. — Točkom II. ove Odluke u Odluku o COVID-dokazu prilikom prijema pacijenata 
dodaje se nova točka l.a kako bi se Odluka uskladila s člankom 4. stavcima 2. i 3. 
ZoZP2ZB-a (određenje javnopravnih tijela i odgovorne osobe). 


Prema članku 28. stavku 1. Zakona o zdravstvenoj zaštiti (,Narodne novine“, br. 
100/18., 125/19., 133/20., 147/20., 136/21.) ,zdravstvena djelatnost je djelatnost od 
interesa za Republiku Hrvatsku koja se obavlja kao javna služba i koju po stručno- 
medicinskoj doktrini i uz uporabu medicinske tehnologije obavljaju zdravstveni radnici 
pri pružanju zdravstvene zaštite, pod uvjetima i na način propisan ovim Zakonom“. 
Prema članku 2. stavku 1. podstavku 3. Zakona o kvaliteti zdravstvene zaštite 
(,Narodne novine“, br. 118/18.) ,nositelji zdravstvene djelatnosti su zdravstvene 
ustanove, trgovačka društva koja obavljaju zdravstvenu djelatnost i privatni zdravstveni 
radnici sukladno Zakonu o zdravstvenoj zaštiti“. 


20. — Sukladno tome, svi nositelji zdravstvene djelatnosti, naznačeni u Odluci o 
COVID-dokazu prilikom prijema pacijenata, smatraju se u smislu članka 4. stavka 2. 
ZoZPZB-a javnopravnim tijelima jer djelatnost obavljaju kao javnu službu. 


21. NIZUPni ZUS, ani ZID ZoZPZB:143/21, ne prave razliku prema tome obavljaju 
li pravne osobe javnu službu u kojoj pružaju javne usluge u društvenim ili gospodarskim 
djelatnostima, a ne prave razliku ni prema tome imaju li te pravne osobe javne ovlasti. 
Na primjeru ustanova socijalne skrbi, to bi značilo da javnu službu obavljaju svi pravni 
subjekti koji se podvode pod ,ustanove socijalne skrbi“ neovisno o tome je li riječ o 
ustanovi socijalne skrbi, ili ustanovi socijalne skrbi s javnim ovlastima, ili javnoj ustanovi 
socijalne skrbi ili pak javnoj ustanovi socijalne skrbi s javnim ovlastima. Bitno je da su 
poslovi koje te pravne osobe obavljaju od životnog značaja za stanovnike i društvenu 
zajednicu i da se obavljaju kao javna služba. 


22. — Svaka javna služba temelji se na načelu kontinuiteta (prema kojemu takva 
služba mora funkcionirati neprekidno), načelu prilagodljivosti (takva se služba uvijek 
mora prilagođavati promjenljivim potrebama javnog prava) i načelu primata javne 














službe u odnosu na privatnu.“ Središnja odrednica ,javne službe“, polazeći od njezine 
svrhe, jest zadovoljenje potreba od općeg interesa koje se provodi pružanjem javnih 
usluga. 


23.  Sobzirom na navedeno, postaje razumljivim to što je Ustav Republike Hrvatske 
obvezao Vladu Republike Hrvatske ne samo da ,usmjerava i nadzire rad državne 
uprave“ nego i da ,usmjerava djelovanje i razvitak javnih službi“ (članak 110. alineje 6. 
i 8. Ustava). 


24. — Vlada Republike Hrvatske dužna je osigurati da prostori javnopravnih tijela, to 
jest prostori u kojima se obavljaju državni i samoupravni poslovi te poslovi s javnim 
ovlastima, kao i prostori u kojima pružatelji javnih usluga obavljaju javnu službu, bude 
zdrav jer se državni i samoupravni poslovi te poslovi s javnim ovlastima obavljaju u 
općem interesu, radi funkcioniranja društvene zajednice i očuvanja organiziranog 
društva, kao što i pravne osobe koje obavljaju javnu službu moraju javne usluge pružati 
kontinuirano i bez prekida, u interesu pojedinaca i cijele zajednice. To je ustavna 
obveza Vlade. 


25. Sigurnosne mjere obveznog testiranja i obveznog predočenja dokaza o 
testiranju, cijepljenju ili preboljenju zarazne bolesti radi ulaska u određene prostore 
oblik su provedbe te ustavne obveze Vlade u doba epidemije. Prethodno je već rečeno 
da je u slučaju epidemije u kojoj se virus prenosi zrakom (aerosolom), kao što je to 
slučaj s virusom SARS-CoV-2, temeljna pretpostavka za sprječavanje oboljenja zdrav 
prostor u kojemu osobe borave i rade. 


26. Time se istodobno — u uvjetima epidemije — osigurava i održivost te neometano 
funkcioniranje samih upravnih sustava (primjerice, zakonodavnog, zdravstvenog, 
sustava socijalne skrbi, javnog prijevoza, itd.). 


27. S jedne strane, tim se mjerama nastoje zaštitii osobe koje, u različitim 
službenim _ ili profesionalnim svojstvima, svakodnevno borave u prostorima 
javnopravnih tijela u kojima obavljaju državne ili samoupravne poslove, ili poslove s 
javnim ovlastima, ili pružaju javne usluge obavljajući javnu službu. Cilj je spriječiti 
prekid kontinuiteta u obavljanju navedenih poslova/usluga koji bi mogao nastati uslijed 
oboljenja tih osoba u uvjetima epidemije. 


28. S druge strane, mjerom obveznog predočenja dokaza o testiranju, cijepljenju ili 
preboljenju zarazne bolesti radi ulaska u prostore javnopravnih tijela, kao samostalnom 
sigurnosnom mjerom, nastoje se zaštititi treće osobe (posjetitelji) koje moraju ući u 
prostore javnopravnih tijela jer im to nalaže životna potreba ili potreba za dobivanjem 
određene usluge ili potreba ispunjenja neke građanske obveze odnosno dužnosti ili su 
na to prisilno pravno obvezane, što prostore javnopravnih tijela bitno razlikuje od onih 
uz koje se takve potrebe odnosno obveze i dužnosti ne vezuju. 


29. — Radi usklađivanja s člankom 4. stavkom 2. ZoZPZB-a u tom pitanju, točkom II. 
ove Odluke dopunjuje se Odluke o COVID-dokazu prilikom prijema pacijenata novom 
točkom l.a, u kojoj se izrijekom utvrđuje da su zdravstvene ustanove, trgovačka društva 
koja obavljaju zdravstvenu djelatnost i privatni zdravstveni radnici nositelji zdravstvene 
djelatnosti od interesa za Republiku Hrvatsku koja se obavlja kao javna služba te se u 
smislu ZoZPZB-a i ove Odluke smatraju javnopravnim tijelima, a njihov zakonski 
zastupnik odgovornom osobom. Pri tome se za ta javnopravna tijela zadržava 


* Borković, Ivo, Upravno pravo, Narodne novine, Zagreb, 2002., str. 16. 














dosadašnji skraćeni naziv ,pružatelji zdravstvene zaštite“ jer najbolje izražava odnos 
između pacijenata i samih javnopravnih tijela. 


Točka III. ove Odluke (dopuna Odluke o COVID-dokazu prilikom prijema 
pacijenata novom točkom Iil.a) 


30. — Točkom III. ove Odluke u Odluku o COVID-dokazu prilikom prijema pacijenata 
dodaje se nova točka IIl.a. 


Stavkom 1. nove točke Ill.a Odluka o COVID-dokazu prilikom prijema pacijenata 
usklađuje se s člankom 55.a ZoZPZB-a. Ta Odluka nije sadržavala zabranu 
usporedivu s onom iz članka 55.a stavka 1. ZoZPZB-a. Stoga se stavkom 1. nove 
točke IlILa ove Odluke propisuje da pacijentima, osobama u pratnji pri porodu, 
roditeljima/skrbnicima koji borave u smještaju s djecom te osobama koje dolaze u 
pratnji pacijenata i u posjete hospitaliziranim pacijentima, koji ovlaštenoj osobi 
pružatelja zdravstvene zaštite odbiju predočiti na uvid EU digitalnu COVID potvrdu ili 
drugi odgovarajući dokaz o testiranju, cijepljenju ili preboljenju zarazne bolesti COVID- 
19, a to su obvezni učiniti, nije dozvoljeno ući u prostore pružatelja zdravstvene zaštite, 
osim ako postoje razlozi propisani u točki II. stavku 2. Odluke o COVID-dokazu prilikom 
prijema pacijenata. 


Dakle, ova se zabrana ulaska u prostore pružatelja zdravstvene zaštite odnosi samo 
na pacijente i druge navedene skupine osoba koji imaju pravnu obvezu predočiti 
COVID-dokaz. To znači da zabrana iz točke Ill.a stavka 1. ove Odluke nije upućena 
skupinama pacijenata i osoba koje su samom Odlukom o COVID-dokazu prilikom 
prijema pacijenata oslobođene obveze predočenja COVID-dokaza (riječ je o 
pacijentima iz točke II. stavka 1. i osobama iz točke III. stavaka 2. i 3. te Odluke). 
Zabrana se ne odnosi ni na pacijente koji nisu u mogućnosti predočiti COVID-dokaz 
jer ga ne posjeduju ili taj dokaz — sukladno novoj točki IIl.a stavku 1. ove Odluke — 
odbiju predočiti, a ispunjene su pretpostavke iz točka II. stavka 2. Odluke o COVID- 
dokazu prilikom prijema pacijenata. 


Izuzimanjem od zabrane ulaska u prostore pružatelja zdravstvene zaštite i pacijenata 
koji odbiju predočiti COVID-dokaz, a ispunjene su pretpostavke iz točke Ii. stavka 2. 
Odluke o COVID-dokazu prilikom prijema pacijenata, u cijelosti se uvažila činjenica da 
je riječ o posebnoj skupini pacijenata pa zabrane ulaska u prostore pružatelja 
zdravstvene zaštite za njih ne smije biti unatoč njihovom protupravnom ponašanju 
(odbijanju predočenja COVID-dokaza) jer bi odgađanje prijema narušilo njihovo 
zdravstveno stanje. Stoga je i takve osobe dopušteno zaprimiti, to jest dopustiti im 
ulazak u prostore pružatelja zdravstvene zaštite, ali ih se mora izolirati, testirati te im u 
slučaju pozitivnog nalaza pružiti odgovarajuću zdravstvenu skrb u izolaciji. Riječ je, 
dakle, o uravnoteživanju dva jednakovrijedna, ali suprotstavljena, dobra u doba 
pandemije/epidemije zarazne bolesti: zaštiti zdravlja pacijenta, s jedne strane, i zaštiti 
zdravlja drugih (osiguravanjem zdravog prostora pružatelja zdravstvene zaštite), s 
druge strane. 


Nadalje, nije bilo potrebe da se u novu točku Ill.a prepisuju odredbe članka 55.a 
stavaka 2. do 4. ZoZPZB-a, koje propisuju obveze odgovornih osoba u javnopravnim 
tijelima u provedbi posebne sigurnosne mjere obveznog predočenja dokaza o 
testiranju, cijepljenju ili preboljenju zarazne bolesti radi ulaska u prostore tih tijela. Te 
su zakonske odredbe neposredno primjenjive pa ne zahtijevaju razradu. 











31. — Stavkom 2. nove točke Ill.a Odluka o COVID-dokazu prilikom prijema pacijenata 
usklađuje se s odredbama članka 75.a ZoZPZB-a, koje propisuju prekršajnu 
odgovornost odgovorne osobe zbog propuštanja osiguranja provedbe posebne 
sigurnosne mjere obveznog predočenja dokaza o testiranju, cijepljenju ili preboljenju 
zarazne bolesti radi ulaska u određene prostore. 


Stavak 3. nove točke lila uvažava zapažanje pučke pravobraniteljice Republike 
Hrvatske, izneseno u ,Mišljenju na Konačni prijedlog zakona o izmjenama i dopunama 
Zakona o zaštiti pučanstva od zaraznih bolesti“ od 8. prosinca 2021., o tome da u 
odredbi o prekršajnoj odgovornosti odgovornih osoba ,nije dovoljno jasno što znači 
'neosiguravanje provedbe posebne sigurnosne mjere', odnosno što se sve točno 
smatra izostankom osiguranja provedbe“, a ,što je važno zbog pravne sigurnosti, radi 
izbjegavanja različitih standarda, ali i radi prevencije bilo kakvog oblika nasilja vezano 
za predočenje potvrda pri ulasku u javnopravna tijela“. Uvažavajući to zapažanje, u 
novom stavku 3. točke V. Odluke razrađuje se pretpostavka prekršajne odgovornosti 
odgovorne osobe iz članka 75.a ZoZPZB-a (,ako ne osigura provedbu“) na način da 
se propisuje kako prekršajna odgovornost postoji onda kada odgovorna osoba 
izrijekom ili prešutno odbije provedbu naređene sigurnosne mjere. Pri tome, prešutno 
odbijanje postoji onda kada odgovorna osoba: — propusti odrediti jednu ili više osoba 
za neposrednu provedbu posebne sigurnosne mjere obveznog predočenja COVID- 
dokaza prije ulaska u službene prostore poslodavca, ili — propusti osigurati, to jest 
organizirati i naložiti da osoba određena za neposrednu provedbu posebne sigurnosne 
mjere obveznog predočenja COVID-dokaza bez odgode prijavi njoj i nadležnom tijelu 
ulazak u službene prostore poslodavca osobe koja je odbila predočiti dokaz, ali je 
suprotno zabrani u njih ušla. 


Sukladno tome, prekršajna odgovornost vezuje se samo uz propuštanja odgovorne 
osobe koja se odnose na pacijente koji su prema Odluci o COVID-dokazu prilikom 
prijema pacijenata obvezni predočiti COVID-dokaz, što onda isključuje pacijente | 
druge osobe u odnosu na koje su izrijekom propisane iznimke od obveze predočenja 
COVID-dokaza (riječ je o pacijentima iz točke II. stavka 1., i osobama iz točke III. 
stavaka 2. i 3. te Odluke), a isključuje i posebnu skupinu pacijenata iz točke Ii. stavka 
2. Odluke koji nemaju ili odbiju predočiti COVID-dokaz. 


Točka IV. ove Odluke (završna odredba) 


32. — Ustavni sud Republike Hrvatske naveo je u odluci broj: U-I-5781/2021 1 dr. od 
21. prosinca 2021. (www.usud.hr) da ,od donositelja mjera očekuje da mjere koje 
donosi (naređuje) ubuduće sadržavaju obrazloženje na temelju kojeg će adresati tih 
mjera, kao i javnost, biti upoznati s razlozima zbog kojih je pojedina mjera donesena 


33. = Sukladno tome, u završnoj odredbi točke IV. ove Odluke određeno je da se ona 
zajedno s obrazloženjem objavljuje na mrežnoj stranici Ravnateljstva civilne zaštite na 
kojoj se objavljuju odluke Stožera civilne zaštite Republike Hrvatske za sprječavanje 
širenja zaraze koronavirusom, na adresi: htips //civilna-zastita.gov.hr/odluke-stozera- 
civilne-zastite-rh-za-sprecavanje-sirenja-zaraze-koronavirusom/2304. 


34. — Uvažavajući načelo pravne sigurnosti, na istoj mrežnoj stranici Stožera civilne 
zaštite objavit će se i pročišćeni tekst Odluke o uvođenju posebne sigurnosne mjere 
obveznog predočenja dokaza o testiranju, cijepljenju ili preboljenju zarazne bolesti 








COVID-19 prilikom prijema pacijenata u prostorima zdravstvenih ustanova, trgovačkih 
društava koja obavljaju zdravstvenu djelatnost i privatnih zdravstvenih djelatnika. 


35. — Razlike u pojedinim formulacijama koje postoje između zakonskog teksta i 
odredaba Odluke o COVID-dokazu prilikom prijema pacijenata koje nisu mijenjane 
ovom Odlukom (primjerice, redoslijed riječi ,cijepljenje, preboljenje odnosno testiranje“ 
u Odluci vs. ,testiranje, cijepljenje ili preboljenje“ u ZOoZPZB-u, i sl.) nisu takve da bi se 
moglo govoriti o njihovoj sadržajnoj neusklađenosti sa ZID-om ZoZPZB-a: 143/21 zbog 
Koje bi ih trebalo izmijeniti ovom Odlukom. 


Točka V. ove Odluke (završna odredba) 


36. U točki V. ove Odluke određeno je da se objavljuje u ,Narodnim novinama“, a 
stupa na snagu 25. siječnja 2022. 


37.  Ovase Odluka u ,Narodnim novinama“ objavljuje bez obrazloženja jer se odluke 
koje Stožer civilne zaštite donosi u provedbi članka 47. ZoZPZB-a smatraju ,drugim 
propisima“ u smislu članka 125. alineje 2. Ustava, što je utvrdio Ustavni sud u točki 
33.1. rješenja broj: U-I-1372/2020 i dr. od 14. rujna 2020. (,Narodne novine“ broj 
105/20.), u točki 8. rješenja broj: U-Il-5417/2021 od 21. prosinca 2021. (www.usud.hr), 
i dr. 

